erhwenkuo/poetry-chinese-zhtw huggingface dataset:
旅夜書懷
作者：杜甫（唐）

細草微風岸，危檣獨夜舟。星垂平野闊，月湧大江流。名豈文章著，官因老病休。飄飄何所似，天地一沙鷗。
別常徵君
作者：杜甫（唐）

兒扶猶杖策，臥病一秋強。白髮少新洗，寒衣寬總長。故人憂見及，此別淚相忘。各逐萍流轉，來書細作行。
三絕句
作者：杜甫（唐）

前年渝州殺刺史，今年開州殺刺史。群盜相隨劇虎狼，食人更肯留妻子。二十一家同入蜀，惟殘一人出駱穀。自說二女齧臂時，回頭卻向秦雲哭。殿前兵馬雖驍雄，縱暴略與羌渾同。聞道殺人漢水上，婦女多在官軍中。
十二月一日三首
作者：杜甫（唐）

今朝臘月春意動，雲安縣前江可憐。一聲何處送書雁，明光起草人所羨，肺病幾時朝日邊。寒輕市上山煙碧，日滿樓前江霧黃。負鹽出井此溪女，春花不愁不爛漫，楚客唯聽棹相將。即看燕子入山扉，豈有黃鸝曆翠微。短短桃花臨水岸，他日一杯難強進，重嗟筋力故山違。
又雪
作者：杜甫（唐）

南雪不到地，青崖沾未消。微微向日薄，脈脈去人遙。冬熱鴛鴦病，峽深豺虎驕。愁邊有江水，焉得北之朝。
奉漢中王手劄
作者：杜甫（唐）

國有乾坤大，王今叔父尊。剖符來蜀道，歸蓋取荊門。峽險通舟過，水長注海奔。主人留上客，避暑得名園。前後緘書報，分明饌玉恩。天雲浮絕壁，風竹在華軒。已覺良宵永，何看駭浪翻。入期朱邸雪，朝傍紫微垣。枚乘文章老，河間禮樂存。悲秋宋玉宅，失路武陵源。淹薄俱崖口，東西異石根。夷音迷咫尺，鬼物傍黃昏。犬馬誠為戀，狐狸不足論。從容草奏罷，宿昔奉清樽。
贈崔十三評事公輔
作者：杜甫（唐）

飄飄西極馬，來自渥窪池。颯飁定山桂，低徊風雨枝。我聞龍正直，道屈爾何為。且有元戎命，悲歌識者誰。官聯辭冗長，行路洗欹危。脫劍主人贈，去帆春色隨。陰沉鐵鳳闕，教練羽林兒。天子朝侵早，雲臺仗數移。分軍應供給，百姓日支離。黠吏因封己，公才或守雌。燕王買駿骨，渭老得熊羆。活國名公在，拜壇群寇疑。冰壺動瑤碧，野水失蛟螭。入幕諸彥集，渴賢高選宜。騫騰坐可致，九萬起於斯。複進出矛戟，昭然開鼎彝。會看之子貴，歎及老夫衰。豈但江曾決，還思霧一披。暗塵生古鏡，拂匣照西施。舅氏多人物，無慚困翮垂。
長江二首
作者：杜甫（唐）

眾水會涪萬，瞿塘爭一門。朝宗人共挹，盜賊爾誰尊。孤石隱如馬，高蘿垂飲猿。歸心異波浪，何事即飛翻。浩浩終不息，乃知東極臨。眾流歸海意，萬國奉君心。色借瀟湘闊，聲驅灩澦深。未辭添霧雨，接上遇衣襟。
承聞故房相公靈櫬自閬州啟殯歸葬東都有作二首
作者：杜甫（唐）

遠聞房太守，歸葬陸渾山。一德興王后，孤魂久客間。孔明多故事，安石竟崇班。他日嘉陵涕，仍沾楚水還。丹旐飛飛日，初傳發閬州。風塵終不解，江漢忽同流。劍動新身匣，書歸故國樓。盡哀知有處，為客恐長休。
雲安九日，鄭十八攜酒陪諸公宴
作者：杜甫（唐）

寒花開已盡，菊蕊獨盈枝。舊摘人頻異，輕香酒暫隨。地偏初衣夾，山擁更登危。萬國皆戎馬，酣歌淚欲垂。
答鄭十七郎一絕
作者：杜甫（唐）

雨後過畦潤，花殘步屐遲。把文驚小陸，好客見當時。
將曉二首
作者：杜甫（唐）

石城除擊柝，鐵鎖欲開關。鼓角悲荒塞，星河落曙山。巴人常小梗，蜀使動無還。垂老孤帆色，飄飄犯百蠻。軍吏回官燭，舟人自楚歌。寒沙蒙薄霧，落月去清波。壯惜身名晚，衰慚應接多。歸朝日簪笏，筋力定如何。
懷錦水居止二首
作者：杜甫（唐）

軍旅西征僻，風塵戰伐多。猶聞蜀父老，不忘舜謳歌。天險終難立，柴門豈重過。朝朝巫峽水，遠逗錦江波。萬裡橋南宅，百花潭北莊。層軒皆面水，老樹飽經霜。雪嶺界天白，錦城曛日黃。惜哉形勝地，回首一茫茫。
子規
作者：杜甫（唐）

峽裡雲安縣，江樓翼瓦齊。兩邊山木合，終日子規啼。眇眇春風見，蕭蕭夜色淒。客愁那聽此，故作傍人低。
立春
作者：杜甫（唐）

春日春盤細生菜，忽憶兩京梅發時。盤出高門行白玉，此身未知歸定處，呼兒覓紙一題詩。
漫成一絕
作者：杜甫（唐）

江月去人只數尺，風燈照夜欲三更。沙頭宿鷺聯拳靜，船尾跳魚撥剌鳴。
老病
作者：杜甫（唐）

老病巫山裡，稽留楚客中。藥殘他日裹，花發去年叢。夜足沾沙雨，春多逆水風。合分雙賜筆，猶作一飄蓬。
南楚
作者：杜甫（唐）

南楚青春異，暄寒早早分。無名江上草，隨意嶺頭雲。正月蜂相見，非時鳥共聞。杖藜妨躍馬，不是故離群。
寄常徵君
作者：杜甫（唐）

白水青山空複春，徵君晚節傍風塵。楚妃堂上色殊眾，開州入夏知涼冷，不似雲安毒熱新。
寄岑嘉州
作者：杜甫（唐）

不見故人十年餘，不道故人無素書。願逢顏色關塞遠，謝脁每篇堪諷誦，馮唐已老聽吹噓。泊船秋夜經春草，
移居夔州郭
作者：杜甫（唐）

伏枕雲安縣，遷居白帝城。春知催柳別，江與放船清。農事聞人說，山光見鳥情。禹功饒斷石，且就土微平。
船下夔州郭宿，雨濕不得上岸，別王十二判官
作者：杜甫（唐）

依沙宿舸船，石瀨月娟娟。風起春燈亂，江鳴夜雨懸。晨鐘雲外濕，勝地石堂煙。柔櫓輕鷗外，含淒覺汝賢。
雨不絕
作者：杜甫（唐）

鳴雨既過漸細微，映空搖颺如絲飛。階前短草泥不亂，眼邊江舸何匆促，未待安流逆浪歸。
崔評事弟許相迎不到應慮老夫見泥雨怯出必愆佳期走筆戲簡
作者：杜甫（唐）

江閣要賓許馬迎，午時起坐自天明。浮雲不負青春色，虛疑皓首沖泥怯，實少銀鞍傍險行。
宿江邊閣
作者：杜甫（唐）

暝色延山徑，高齋次水門。薄雲巖際宿，孤月浪中翻。鸛鶴追飛靜，豺狼得食喧。不眠憂戰伐，無力正乾坤。
夜宿西閣，曉呈元二十一曹長
作者：杜甫（唐）

城暗更籌急，樓高雨雪微。稍通綃幕霽，遠帶玉繩稀。門鵲晨光起，牆烏宿處飛。寒江流甚細，有意待人歸。
西閣口號
作者：杜甫（唐）

山木抱雲稠，寒江繞上頭。雪崖才變石，風幔不依樓。社稷堪流涕，安危在運籌。看君話王室，感動幾銷憂。
西閣雨望
作者：杜甫（唐）

樓雨沾雲幔，山寒著水城。徑添沙面出，湍減石稜生。菊蕊淒疏放，松林駐遠情。滂沱朱檻濕，萬慮傍簷楹。
不離西閣二首
作者：杜甫（唐）

江柳非時發，江花冷色頻。地偏應有瘴，臘近已含春。失學從愚子，無家住老身。不知西閣意，肯別定留人。西閣從人別，人今亦故亭。江雲飄素練，石壁斷空青。滄海先迎日，銀河倒列星。平生耽勝事，籲駭始初經。
西閣三度期大昌嚴明府同宿不到
作者：杜甫（唐）

問子能來宿，今疑索故要。匣琴虛夜夜，手板自朝朝。金吼霜鐘徹，花催臘炬銷。早鳧江檻底，雙影漫飄颻。
西閣二首
作者：杜甫（唐）

巫山小搖落，碧色見松林。百鳥各相命，孤雲無自心。層軒俯江壁，要路亦高深。朱紱猶紗帽，新詩近玉琴。功名不早立，衰病謝知音。哀世非王粲，終然學越吟。懶心似江水，日夜向滄洲。不道含香賤，其如鑷白休。經過調碧柳，蕭索倚朱樓。畢娶何時竟，消中得自由。豪華看古往，服食寄冥搜。詩盡人間興，兼須入海求。
閣夜
作者：杜甫（唐）

歲暮陰陽催短景，天涯霜雪霽寒宵。五更鼓角聲悲壯，臥龍躍馬終黃土，人事依依漫寂寥。
西閣夜
作者：杜甫（唐）

恍惚寒山暮，逶迤白霧昏。山虛風落石，樓靜月侵門。擊柝可憐子，無衣何處村。時危關百慮，盜賊爾猶存。
瀼西寒望
作者：杜甫（唐）

水色含群動，朝光切太虛。年侵頻悵望，興遠一蕭疏。猿掛時相學，鷗行炯自如。瞿唐春欲至，定卜瀼西居。
入宅三首
作者：杜甫（唐）

奔峭背赤甲，斷崖當白鹽。客居愧遷次，春酒漸多添。花亞欲移竹，鳥窺新捲簾。衰年不敢恨，勝概欲相兼。亂後居難定，春歸客未還。水生魚複浦，雲暖麝香山。半頂梳頭白，過眉拄杖斑。相看多使者，一一問函關。宋玉歸州宅，雲通白帝城。吾人淹老病，旅食豈才名。峽口風常急，江流氣不平。只應與兒子，飄轉任浮生。
赤甲
作者：杜甫（唐）

卜居赤甲遷居新，兩見巫山楚水春。炙背可以獻天子，笑接郎中評事飲，病從深酌道吾真。
卜居
作者：杜甫（唐）

歸羨遼東鶴，吟同楚執珪。未成遊碧海，著處覓丹梯。雲障寬江左，春耕破瀼西。桃紅客若至，定似昔人迷。
暮春題瀼西新賃草屋五首
作者：杜甫（唐）

久嗟三峽客，再與暮春期。百舌欲無語，繁花能幾時。谷虛雲氣薄，波亂日華遲。戰伐何由定，哀傷不在茲。此邦千樹橘，不見比封君。養拙干戈際，全生麋鹿群。畏人江北草，旅食瀼西雲。萬裡巴渝曲，三年實飽聞。彩雲陰複白，錦樹曉來青。身世雙蓬鬢，乾坤一草亭。哀歌時自短，醉舞為誰醒。細雨荷鋤立，江猿吟翠屏。壯年學書劍，他日委泥沙。事主非無祿，浮生即有涯。高齋依藥餌，絕域改春華。喪亂丹心破，王臣未一家。欲陳濟世策，已老尚書郎。未息豺虎鬥，空慚鴛鷺行。時危人事急，風逆羽毛傷。落日悲江漢，中宵淚滿床。
園
作者：杜甫（唐）

仲夏流多水，清晨向小園。碧溪搖艇闊，朱果爛枝繁。始為江山靜，終防市井喧。畦蔬繞茅屋，自足媚盤餐。
豎子至
作者：杜甫（唐）

楂梨且綴碧，梅杏半傳黃。小子幽園至，輕籠熟柰香。山風猶滿把，野露及新嘗。欲寄江湖客，提攜日月長。
示獠奴阿段
作者：杜甫（唐）

山木蒼蒼落日曛，竹竿褭褭細泉分。郡人入夜爭餘瀝，曾驚陶侃胡奴異，怪爾常穿虎豹群。
秋野五首
作者：杜甫（唐）

秋野日疏蕪，寒江動碧虛。系舟蠻井絡，卜宅楚村墟。棗熟從人打，葵荒欲自鋤。盤餐老夫食，分減及溪魚。易識浮生理，難教一物違。水深魚極樂，林茂鳥知歸。吾老甘貧病，榮華有是非。秋風吹几杖，不厭此山薇。禮樂攻吾短，山林引興長。掉頭紗帽仄，曝背竹書光。風落收松子，天寒割蜜房。稀疏小紅翠，駐屐近微香。遠岸秋沙白，連山晚照紅。潛鱗輸駭浪，歸翼會高風。砧響家家發，樵聲個個同。飛霜任青女，賜被隔南宮。身許麒麟畫，年衰鴛鷺群。大江秋易盛，空峽夜多聞。徑隱千重石，帆留一片雲。兒童解蠻語，不必作參軍。
溪上
作者：杜甫（唐）

峽內淹留客，溪邊四五家。古苔生迮地，秋竹隱疏花。塞俗人無井，山田飯有沙。西江使船至，時複問京華。
樹間
作者：杜甫（唐）

岑寂雙甘樹，婆娑一院香。交柯低几杖，垂實礙衣裳。滿歲如松碧，同時待菊黃。幾回沾葉露，乘月坐胡床。
課小豎鉏斫舍北果林，枝蔓荒穢，淨訖移床三首
作者：杜甫（唐）

病枕依茅棟，荒鉏淨果林。背堂資僻遠，在野興清深。山雉防求敵，江猿應獨吟。洩雲高不去，隱幾亦無心。眾壑生寒早，長林卷霧齊。青蟲懸就日，朱果落封泥。薄俗防人面，全身學馬蹄。吟詩坐回首，隨意葛巾低。籬弱門何向，沙虛岸只摧。日斜魚更食，客散鳥還來。寒水光難定，秋山響易哀。天涯稍曛黑，倚杖更裴回。
寒雨朝行視園樹
作者：杜甫（唐）

柴門雜樹向千株，丹橘黃甘此地無。江上今朝寒雨歇，鎖石藤稍元自落，倚天松骨見來枯。林香出實垂將盡，衰顏更覓藜床坐，緩步仍須竹杖扶。散騎未知雲閣處，
季秋江村
作者：杜甫（唐）

喬木村墟古，疏籬野蔓懸。清琴將暇日，白首望霜天。登俎黃甘重，支床錦石圓。遠遊雖寂寞，難見此山川。
小園
作者：杜甫（唐）

由來巫峽水，本自楚人家。客病留因藥，春深買為花。秋庭風落果，瀼岸雨頹沙。問俗營寒事，將詩待物華。
自瀼西荊扉且移居東屯茅屋四首
作者：杜甫（唐）

白鹽危嶠北，赤甲古城東。平地一川穩，高山四面同。煙霜淒野日，粳稻熟天風。人事傷蓬轉，吾將守桂叢。東屯複瀼西，一種住青溪。來往皆茅屋，淹留為稻畦。市喧宜近利，林僻此無蹊。若訪衰翁語，須令剩客迷。道北馮都使，高齋見一川。子能渠細石，吾亦沼清泉。枕帶還相似，柴荊即有焉。斫畬應費日，解纜不知年。牢落西江外，參差北戶間。久遊巴子國，臥病楚人山。幽獨移佳境，清深隔遠關。寒空見鴛鷺，回首憶朝班。
茅堂檢校收稻二首
作者：杜甫（唐）

香稻三秋末，平田百頃間。喜無多屋宇，幸不礙雲山。禦夾侵寒氣，嘗新破旅顏。紅鮮終日有，玉粒未吾慳。稻米炊能白，秋葵煮複新。誰雲滑易飽，老藉軟俱勻。種幸房州熟，苗同伊闕春。無勞映渠碗，自有色如銀。
東屯月夜
作者：杜甫（唐）

抱疾漂萍老，防邊舊穀屯。春農親異俗，歲月在衡門。青女霜楓重，黃牛峽水喧。泥留虎鬥跡，月掛客愁村。喬木澄稀影，輕雲倚細根。數驚聞雀噪，暫睡想猿蹲。日轉東方白，風來北斗昏。天寒不成寢，無夢寄歸魂。
東屯北崦
作者：杜甫（唐）

盜賊浮生困，誅求異俗貧。空村惟見鳥，落日未逢人。步壑風吹面，看松露滴身。遠山回白首，戰地有黃塵。
從驛次草堂複至東屯二首
作者：杜甫（唐）

峽內歸田客，江邊借馬騎。非尋戴安道，似向習家池。峽險風煙僻，天寒橘柚垂。築場看斂積，一學楚人為。短景難高臥，衰年強此身。山家蒸慄暖，野飯謝麋新。世路知交薄，門庭畏客頻。牧童斯在眼，田父實為鄰。
暫往白帝複還東屯
作者：杜甫（唐）

複作歸田去，猶殘獲稻功。築場憐穴蟻，拾穗許村童。落杵光輝白，除芒子粒紅。加餐可扶老，倉庾慰飄蓬。
刈稻了詠懷
作者：杜甫（唐）

稻獲空雲水，川平對石門。寒風疏落木，旭日散雞豚。野哭初聞戰，樵歌稍出村。無家問訊息，作客信乾坤。
上白帝城
作者：杜甫（唐）

城峻隨天壁，樓高更女牆。江流思夏後，風至憶襄王。老去聞悲角，人扶報夕陽。公孫初恃險，躍馬意何長。
上白帝城二首
作者：杜甫（唐）

江城含變態，一上一回新。天欲今朝雨，山歸萬古春。英雄餘事業，衰邁久風塵。取醉他鄉客，相逢故國人。兵戈猶擁蜀，賦斂強輸秦。不是煩形勝，深慚畏損神。白帝空祠廟，孤雲自往來。江山城宛轉，棟宇客裴回。勇略今何在，當年亦壯哉。後人將酒肉，虛殿日塵埃。穀鳥鳴還過，林花落又開。多慚病無力，騎馬入青苔。
武侯廟
作者：杜甫（唐）

遺廟丹青落，空山草木長。猶聞辭後主，不復臥南陽。
八陣圖
作者：杜甫（唐）

功蓋三分國，名高八陣圖。江流石不轉，遺恨失吞吳。
謁先主廟
作者：杜甫（唐）

慘澹風雲會，乘時各有人。力侔分社稷，志屈偃經綸。複漢留長策，中原仗老臣。雜耕心未已，歐血事酸辛。霸氣西南歇，雄圖歷數屯。錦江元過楚，劍閣複通秦。舊俗存祠廟，空山立鬼神。虛簷交鳥道，枯木半龍鱗。竹送清溪月，苔移玉座春。閭閻兒女換，歌舞歲時新。絕域歸舟遠，荒城系馬頻。如何對搖落，況乃久風塵。孰與關張並，功臨耿鄧親。應天才不小，得士契無鄰。遲暮堪帷幄，飄零且釣緡。向來憂國淚，寂寞灑衣巾。
白鹽山
作者：杜甫（唐）

卓立群峰外，蟠根積水邊。他皆任厚地，爾獨近高天。白榜千家邑，清秋萬估船。詞人取佳句，刻畫竟誰傳。
灩澦堆
作者：杜甫（唐）

巨積水中央，江寒出水長。沈牛答雲雨，如馬戒舟航。天意存傾覆，神功接混茫。干戈連解纜，行止憶垂堂。
灩澦
作者：杜甫（唐）

灩澦既沒孤根深，西來水多愁太陰。江天漠漠鳥雙去，寄語舟航惡年少，休翻鹽井橫黃金。
白帝
作者：杜甫（唐）

白帝城中雲出門，白帝城下雨翻盆。高江急峽雷霆鬥，哀哀寡婦誅求盡，慟哭秋原何處村。
白帝城樓
作者：杜甫（唐）

江度寒山閣，城高絕塞樓。翠屏宜晚對，白谷會深遊。急急能鳴雁，輕輕不下鷗。彝陵春色起，漸擬放扁舟。
曉望白帝城鹽山
作者：杜甫（唐）

徐步移班杖，看山仰白頭。翠深開斷壁，紅遠結飛樓。日出清江望，暄和散旅愁。春城見松雪，始擬進歸舟。
白帝城最高樓
作者：杜甫（唐）

城尖徑昃旌旆愁，獨立縹緲之飛樓。峽坼雲霾龍虎臥，杖藜歎世者誰子，泣血迸空回白頭。
白帝樓
作者：杜甫（唐）

漠漠虛無裡，連連睥睨侵。樓光去日遠，峽影入江深。臘破思端綺，春歸待一金。去年梅柳意，還欲攪邊心。
陪諸公上白帝城宴越公堂之作
作者：杜甫（唐）

此堂存古制，城上俯江郊。落構垂雲雨，荒階蔓草茅。柱穿蜂溜蜜，棧缺燕添巢。坐接春杯氣，心傷豔蕊梢。英靈如過隙，宴衎願投膠。莫問東流水，生涯未即拋。
峽隘
作者：杜甫（唐）

聞說江陵府，雲沙靜眇然。白魚如切玉，朱橘不論錢。水有遠湖樹，人今何處船。青山各在眼，卻望峽中天。
諸葛廟
作者：杜甫（唐）

久遊巴子國，屢入武侯祠。竹日斜虛寢，溪風滿薄帷。君臣當共濟，賢聖亦同時。翊戴歸先主，併吞更出師。蟲蛇穿畫壁，巫覡醉蛛絲。欻憶吟梁父，躬耕也未遲。
峽口二首
作者：杜甫（唐）

峽口大江間，西南控百蠻。城欹連粉堞，岸斷更青山。開闢多天險，防隅一水關。亂離聞鼓角，秋氣動衰顏。時清關失險，世亂戟如林。去矣英雄事，荒哉割據心。蘆花留客晚，楓樹坐猿深。疲苶煩親故，諸侯數賜金。
天池
作者：杜甫（唐）

天池馬不到，嵐壁鳥才通。百頃青雲杪，層波白石中。鬱紆騰秀氣，蕭瑟浸寒空。直對巫山出，兼疑夏禹功。魚龍開闢有，菱芡古今同。聞道奔雷黑，初看浴日紅。飄零神女雨，斷續楚王風。欲問支機石，如臨獻寶宮。九秋驚雁序，萬裡狎漁翁。更是無人處，誅茅任薄躬。
瞿塘兩崖
作者：杜甫（唐）

三峽傳何處，雙崖壯此門。入天猶石色，穿水忽雲根。猱玃須髯古，蛟龍窟宅尊。羲和冬馭近，愁畏日車翻。
夔州歌十絕句
作者：杜甫（唐）

中巴之東巴東山，江水開闢流其間。白帝高為三峽鎮，夔州險過百牢關。白帝夔州各異城，蜀江楚峽混殊名。英雄割據非天意，霸主併吞在物情。群雄競起問前朝，王者無外見今朝。比訝漁陽結怨恨，元聽舜日舊簫韶。赤甲白鹽俱刺天，閭閻繚繞接山巔。楓林橘樹丹青合，複道重樓錦繡懸。瀼東瀼西一萬家，江北江南春冬花。背飛鶴子遺瓊蕊，相趁鳧雛入蔣牙。東屯稻畦一百頃，北有澗水通青苗。晴浴狎鷗分處處，雨隨神女下朝朝。蜀麻吳鹽自古通，萬斛之舟行若風。長年三老長歌裡，白晝攤錢高浪中。憶昔鹹陽都市合，山水之圖張賣時。巫峽曾經寶屏見，楚宮猶對碧峰疑。武侯祠堂不可忘，中有松柏參天長。干戈滿地客愁破，雲日如火炎天涼。閬風玄圃與蓬壺，中有高堂天下無。借問夔州壓何處，峽門江腹擁城隅。
上卿翁請修武侯廟，遺像缺落，時崔卿權夔州
作者：杜甫（唐）

大賢為政即多聞，刺史真符不必分。尚有西郊諸葛廟，臥龍無首對江濆。
傷春五首
作者：杜甫（唐）

天下兵雖滿，春光日自濃。西京疲百戰，北闕任群兇。關塞三千里，煙花一萬重。蒙塵清路急，禦宿且誰供。殷複前王道，周遷舊國容。蓬萊足雲氣，應合總從龍。鶯入新年語，花開滿故枝。天青風卷幔，草碧水通池。牢落官軍速，蕭條萬事危。鬢毛元自白，淚點向來垂。不是無兄弟，其如有別離。巴山春色靜，北望轉逶迤。日月還相鬥，星辰屢合圍。不成誅執法，焉得變危機。大角纏兵氣，鉤陳出帝畿。煙塵昏禦道，耆舊把天衣。行在諸軍闕，來朝大將稀。賢多隱屠釣，王肯載同歸。再有朝廷亂，難知訊息真。近傳王在洛，複道使歸秦。奪馬悲公主，登車泣貴嬪。蕭關迷北上，滄海欲東巡。敢料安危體，猶多老大臣。豈無嵇紹血，沾灑屬車塵。聞說初東幸，孤兒卻走多。難分太倉粟，競棄魯陽戈。胡虜登前殿，王公出禦河。得無中夜舞，誰憶大風歌。春色生烽燧，幽人泣薜蘿。君臣重修德，猶足見時和。
王閬州筵奉酬十一舅惜別之作
作者：杜甫（唐）

萬壑樹聲滿，千崖秋氣高。浮舟出郡郭，別酒寄江濤。良會不復久，此生何太勞。窮愁但有骨，群盜尚如毛。吾舅惜分手，使君寒贈袍。沙頭暮黃鵠，失侶自哀號。
放船
作者：杜甫（唐）

送客蒼溪縣，山寒雨不開。直愁騎馬滑，故作泛舟回。青惜峰巒過，黃知橘柚來。江流大自在，坐穩興悠哉。
奉待嚴大夫
作者：杜甫（唐）

殊方又喜故人來，重鎮還須濟世才。常怪偏裨終日待，身老時危思會面，一生襟抱向誰開。
奉寄高常侍
作者：杜甫（唐）

汶上相逢年頗多，飛騰無那故人何。總戎楚蜀應全未，天涯春色催遲暮，別淚遙添錦水波。
奉寄章十侍禦
作者：杜甫（唐）

淮海維揚一俊人，金章紫綬照青春。指麾能事迴天地，朝覲從容問幽仄，勿雲江漢有垂綸。
將赴荊南，寄別李劍州
作者：杜甫（唐）

使君高義驅今古，寥落三年坐劍州。但見文翁能化俗，戎馬相逢更何日，春風回首仲宣樓。
奉寄別馬巴州
作者：杜甫（唐）

勳業終歸馬伏波，功曹非複漢蕭何。扁舟系纜沙邊久，知君未愛春湖色，興在驪駒白玉珂。
泛江
作者：杜甫（唐）

方舟不用楫，極目總無波。長日容杯酒，深江淨綺羅。亂離還奏樂，飄泊且聽歌。故國流清渭，如今花正多。
陪王使君晦日泛江就黃家亭子二首
作者：杜甫（唐）

山豁何時斷，江平不肯流。稍知花改岸，始驗鳥隨舟。結束多紅粉，歡娛恨白頭。非君愛人客，晦日更添愁。有徑金沙軟，無人碧草芳。野畦連蛺蝶，江檻俯鴛鴦。日晚煙花亂，風生錦繡香。不須吹急管，衰老易悲傷。
南征
作者：杜甫（唐）

春岸桃花水，雲帆楓樹林。偷生長避地，適遠更沾襟。老病南征日，君恩北望心。百年歌自苦，未見有知音。
久客
作者：杜甫（唐）

羈旅知交態，淹留見俗情。衰顏聊自哂，小吏最相輕。去國哀王粲，傷時哭賈生。狐狸何足道，豺虎正縱橫。
春遠
作者：杜甫（唐）

肅肅花絮晚，菲菲紅素輕。日長唯鳥雀，春遠獨柴荊。數有關中亂，何曾劍外清。故鄉歸不得，地入亞夫營。
暮寒
作者：杜甫（唐）

霧隱平郊樹，風含廣岸波。沉沉春色靜，慘慘暮寒多。戍鼓猶長擊，林鶯遂不歌。忽思高宴會，朱袖拂雲和。
雙燕
作者：杜甫（唐）

旅食驚雙燕，銜泥入此堂。應同避燥濕，且複過炎涼。養子風塵際，來時道路長。今秋天地在，吾亦離殊方。
百舌
作者：杜甫（唐）

百舌來何處，重重只報春。知音兼眾語，整翮豈多身。花密藏難見，枝高聽轉新。過時如發口，君側有讒人。
地隅
作者：杜甫（唐）

江漢山重阻，風雲地一隅。年年非故物，處處是窮途。喪亂秦公子，悲涼楚大夫。平生心已折，行路日荒蕪。
遊子
作者：杜甫（唐）

巴蜀愁誰語，吳門興杳然。九江春草外，三峽暮帆前。厭就成都蔔，休為吏部眠。蓬萊如可到，衰白問群仙。
歸夢
作者：杜甫（唐）

道路時通塞，江山日寂寥。偷生唯一老，伐叛已三朝。雨急青楓暮，雲深黑水遙。夢歸歸未得，不用楚辭招。
江亭王閬州筵餞蕭遂州
作者：杜甫（唐）

離亭非舊國，春色是他鄉。老畏歌聲斷，愁隨舞曲長。二天開寵餞，五馬爛生光。川路風煙接，俱宜下鳳凰。
絕句二首
作者：杜甫（唐）

遲日江山麗，春風花草香。泥融飛燕子，沙暖睡鴛鴦。江碧鳥逾白，山青花欲燃。今春看又過，何日是歸年。
滕王亭子
作者：杜甫（唐）

君王臺榭枕巴山，萬丈丹梯尚可攀。春日鶯啼修竹裡，人到於今歌出牧，來遊此地不知還。
玉臺觀
作者：杜甫（唐）

中天積翠玉臺遙，上帝高居絳節朝。遂有馮夷來擊鼓，更肯紅顏生羽翼，便應黃發老漁樵。
滕王亭子
作者：杜甫（唐）

寂寞春山路，君王不復行。古牆猶竹色，虛閣自松聲。鳥雀荒村暮，雲霞過客情。尚思歌吹入，千騎把霓旌。
玉臺觀
作者：杜甫（唐）

浩劫因王造，平臺訪古遊。彩雲蕭史駐，文字魯恭留。宮闕通群帝，乾坤到十洲。人傳有笙鶴，時過此山頭。
渡江
作者：杜甫（唐）

春江不可渡，二月已風濤。舟楫欹斜疾，魚龍偃臥高。渚花兼素錦，汀草亂青袍。戲問垂綸客，悠悠見汝曹。
喜雨
作者：杜甫（唐）

南國旱無雨，今朝江出雲。入空才漠漠，灑迥已紛紛。巢燕高飛盡，林花潤色分。晚來聲不絕，應得夜深聞。
送韋郎司直歸成都
作者：杜甫（唐）

竄身來蜀地，同病得韋郎。天下干戈滿，江邊歲月長。別筵花欲暮，春日鬢俱蒼。為問南溪竹，抽梢合過牆。
將赴成都草堂途中有作，先寄嚴鄭公五首
作者：杜甫（唐）

得歸茅屋赴成都，直為文翁再剖符。但使閭閻還揖讓，五馬舊曾諳小徑，幾回書劄待潛夫。處處青江帶白蘋，故園猶得見殘春。雪山斥候無兵馬，習池未覺風流盡，況複荊州賞更新。竹寒沙碧浣花溪，菱刺藤梢咫尺迷。過客徑須愁出入，豈藉荒庭春草色，先判一飲醉如泥。常苦沙崩損藥欄，也從江檻落風湍。新松恨不高千尺，三年奔走空皮骨，信有人間行路難。錦官城西生事微，烏皮幾在還思歸。昔去為憂亂兵入，共說總戎雲鳥陣，不妨遊子芰荷衣。
別房太尉墓
作者：杜甫（唐）

他鄉複行役，駐馬別孤墳。近淚無乾土，低空有斷雲。對棋陪謝傅，把劍覓徐君。唯見林花落，鶯啼送客聞。
自閬州領妻子卻赴蜀山行三首
作者：杜甫（唐）

汩汩避群盜，悠悠經十年。不成向南國，複作遊西川。物役水虛照，魂傷山寂然。我生無倚著，盡室畏途邊。長林偃風色，回復意猶迷。衫裛翠微潤，馬銜青草嘶。棧懸斜避石，橋斷卻尋溪。何日干戈盡，飄飄愧老妻。行色遞隱見，人煙時有無。僕夫穿竹語，稚子入雲呼。轉石驚魑魅，抨弓落狖鼯。真供一笑樂，似欲慰窮途。
山館
作者：杜甫（唐）

南國晝多霧，北風天正寒。路危行木杪，身遠宿雲端。山鬼吹燈滅，廚人語夜闌。雞鳴問前館，世亂敢求安。
行次鹽亭縣聊題四韻奉簡嚴遂州蓬州兩使君諮議諸昆季
作者：杜甫（唐）

馬首見鹽亭，高山擁縣青。雲溪花淡淡，春郭水泠泠。全蜀多名士，嚴家聚德星。長歌意無極，好為老夫聽。
倚杖
作者：杜甫（唐）

看花雖郭內，倚杖即溪邊。山縣早休市，江橋春聚船。狎鷗輕白浪，歸雁喜青天。物色兼生意，淒涼憶去年。
陪王漢州留杜綿州泛房公西湖
作者：杜甫（唐）

舊相恩追後，春池賞不稀。闕庭分未到，舟楫有光輝。豉化蓴絲熟，刀鳴鱠縷飛。使君雙皂蓋，灘淺正相依。
舟前小鵝兒
作者：杜甫（唐）

鵝兒黃似酒，對酒愛新鵝。引頸嗔船逼，無行亂眼多。翅開遭宿雨，力小困滄波。客散層城暮，狐狸奈若何。
得房公池鵝
作者：杜甫（唐）

房相西亭鵝一群，眠沙泛浦白於雲。鳳凰池上應回首，為報籠隨王右軍。
答楊梓州
作者：杜甫（唐）

悶到房公池水頭，坐逢楊子鎮東州。卻向青溪不相見，回船應載阿戎遊。
登樓
作者：杜甫（唐）

花近高樓傷客心，萬方多難此登臨。錦江春色來天地，可憐後主還祠廟，日暮聊為梁甫吟。
春歸
作者：杜甫（唐）

苔徑臨江竹，茅簷覆地花。別來頻甲子，倏忽又春華。倚杖看孤石，傾壺就淺沙。遠鷗浮水靜，輕燕受風斜。世路雖多梗，吾生亦有涯。此身醒複醉，乘興即為家。
歸雁
作者：杜甫（唐）

東來萬裡客，亂定幾年歸。腸斷江城雁，高高正北飛。
贈王二十四侍禦契四十韻
作者：杜甫（唐）

往往雖相見，飄飄愧此身。不關輕紱冕，俱是避風塵。一別星橋夜，三移斗柄春。敗亡非赤壁，奔走為黃巾。子去何瀟灑，餘藏異隱淪。書成無過雁，衣故有懸鶉。恐懼行裝數，伶俜臥疾頻。曉鶯工迸淚，秋月解傷神。會面嗟黧黑，含淒話苦辛。接輿還入楚，王粲不歸秦。錦裡殘丹灶，花溪得釣綸。消中只自惜，晚起索誰親。伏柱聞周史，乘槎有漢臣。鴛鴻不易狎，龍虎未宜馴。客則掛冠至，交非傾蓋新。由來意氣合，直取性情真。浪跡同生死，無心恥賤貧。偶然存蔗芋，幸各對松筠。粗飯依他日，窮愁怪此辰。女長裁褐穩，男大卷書勻。漰口江如練，蠶崖雪似銀。名園當翠巘，野棹沒青蘋。屢喜王侯宅，時邀江海人。追隨不覺晚，款曲動彌旬。但使芝蘭秀，何煩棟宇鄰。山陽無俗物，鄭驛正留賓。出入並鞍馬，光輝參席珍。重遊先主廟，更曆少城闉。石鏡通幽魄，琴臺隱絳唇。送終惟糞土，結愛獨荊榛。置酒高林下，觀棋積水濱。區區甘累趼，稍稍息勞筋。網聚粘圓鯽，絲繁煮細蓴。長歌敲柳癭，小睡憑藤輪。農月須知課，田家敢忘勤。浮生難去食，良會惜清晨。列國兵戈暗，今王德教淳。要聞除猰貐，休作畫麒麟。洗眼看輕薄，虛懷任屈伸。莫令膠漆地，萬古重雷陳。
寄董卿嘉榮十韻
作者：杜甫（唐）

聞道君牙帳，防秋近赤霄。下臨千雪嶺，卻背五繩橋。海內久戎服，京師今晏朝。犬羊曾爛熳，宮闕尚蕭條。猛將宜嘗膽，龍泉必在腰。黃圖遭汙辱，月窟可焚燒。會取干戈利，無令斥候驕。居然雙捕虜，自是一嫖姚。落日思輕騎，高天憶射鵰。雲臺畫形像，皆為掃氛妖。
寄司馬山人十二韻
作者：杜甫（唐）

關內昔分袂，天邊今轉蓬。驅馳不可說，談笑偶然同。道術曾留意，先生早擊蒙。家家迎薊子，處處識壺公。長嘯峨嵋北，潛行玉壘東。有時騎猛虎，虛室使仙童。發少何勞白，顏衰肯更紅。望雲悲轗軻，畢景羨沖融。喪亂形仍役，淒涼信不通。懸旌要路口，倚劍短亭中。永作殊方客，殘生一老翁。相哀骨可換，亦遣馭清風。
黃河二首
作者：杜甫（唐）

黃河北岸海西軍，椎鼓鳴鐘天下聞。鐵馬長鳴不知數，胡人高鼻動成群。黃河西岸是吾蜀，欲須供給家無粟。願驅眾庶戴君王，混一車書棄金玉。
寄李十四員外布十二韻
作者：杜甫（唐）

名參漢望苑，職述景題輿。巫峽將之郡，荊門好附書。遠行無自苦，內熱比何如。正是炎天闊，那堪野館疏。黃牛平駕浪，畫鷁上淩虛。試待盤渦歇，方期解纜初。悶能過小徑，自為摘嘉蔬。渚柳元幽僻，村花不掃除。宿陰繁素柰，過雨亂紅蕖。寂寂夏先晚，泠泠風有餘。江清心可瑩，竹冷發堪梳。直作移巾幾，秋帆發弊廬。
歸來
作者：杜甫（唐）

客裡有所過，歸來知路難。開門野鼠走，散帙壁魚幹。洗杓開新醞，低頭拭小盤。憑誰給麴櫱，細酌老江幹。
王錄事許修草堂貲不到，聊小詰
作者：杜甫（唐）

為嗔王錄事，不寄草堂貲。昨屬愁春雨，能忘欲漏時。
寄邛州崔錄事
作者：杜甫（唐）

邛州崔錄事，聞在果園坊。久待無訊息，終朝有底忙。應愁江樹遠，怯見野亭荒。浩蕩風塵外，誰知酒熟香。
過故斛斯校書莊二首
作者：杜甫（唐）

此老已雲歿，鄰人嗟亦休。竟無宣室召，徒有茂陵求。妻子寄他食，園林非昔遊。空餘繐帷在，淅淅野風秋。燕入非旁舍，鷗歸只故池。斷橋無複板，臥柳自生枝。遂有山陽作，多慚鮑叔知。素交零落盡，白首淚雙垂。
立秋雨院中有作
作者：杜甫（唐）

山雲行絕塞，大火複西流。飛雨動華屋，蕭蕭梁棟秋。窮途愧知己，暮齒借前籌。已費清晨謁，那成長者謀。解衣開北戶，高枕對南樓。樹濕風涼進，江喧水氣浮。禮寬心有適，節爽病微瘳。主將歸調鼎，吾還訪舊丘。
奉和嚴大夫軍城早秋
作者：杜甫（唐）

秋風褭褭動高旌，玉帳分弓射虜營。已收滴博雲間戍，更奪蓬婆雪外城。
院中晚晴懷西郭茅舍
作者：杜甫（唐）

幕府秋風日夜清，澹雲疏雨過高城。葉心朱實看時落，浣花溪裡花饒笑，肯信吾兼吏隱名。
到村
作者：杜甫（唐）

碧澗雖多雨，秋沙先少泥。蛟龍引子過，荷芰逐花低。老去參戎幕，歸來散馬蹄。稻粱須就列，榛草即相迷。蓄積思江漢，疏頑惑町畦。稍酬知己分，還入故林棲。
宿府
作者：杜甫（唐）

清秋幕府井梧寒，獨宿江城蠟炬殘。永夜角聲悲自語，已忍伶俜十年事，強移棲息一枝安。
遣悶奉呈嚴公二十韻
作者：杜甫（唐）

白水魚竿客，清秋鶴發翁。胡為來幕下，只合在舟中。黃卷真如律，青袍也自公。老妻憂坐痺，幼女問頭風。平地專欹倒，分曹失異同。禮甘衰力就，義忝上官通。疇昔論詩早，光輝仗鉞雄。寬容存性拙，剪拂念途窮。露裛思藤架，煙霏想桂叢。信然龜觸網，直作鳥窺籠。西嶺紆村北，南江繞舍東。竹皮寒舊翠，椒實雨新紅。浪簸船應坼，杯幹甕即空。藩籬生野徑，斤斧任樵童。束縛酬知己，蹉跎效小忠。周防期稍稍，太簡遂匆匆。曉入朱扉啟，昏歸畫角終。不成尋別業，未敢息微躬。烏鵲愁銀漢，駑駘怕錦幪。會希全物色，時放倚梧桐。
送舍弟頻赴齊州三首
作者：杜甫（唐）

岷嶺南蠻北，徐關東海西。此行何日到，送汝萬行啼。絕域惟高枕，清風獨杖藜。危時暫相見，衰白意都迷。風塵暗不開，汝去幾時來。兄弟分離苦，形容老病催。江通一柱觀，日落望鄉臺。客意長東北，齊州安在哉。諸姑今海畔，兩弟亦山東。去傍干戈覓，來看道路通。短衣防戰地，匹馬逐秋風。莫作俱流落，長瞻碣石鴻。
嚴鄭公階下新松
作者：杜甫（唐）

弱質豈自負，移根方爾瞻。細聲聞玉帳，疏翠近珠簾。未見紫煙集，虛蒙清露沾。何當一百丈，欹蓋擁高簷。
嚴鄭公宅同詠竹
作者：杜甫（唐）

綠竹半含籜，新梢才出牆。色侵書帙晚，陰過酒樽涼。雨洗娟娟淨，風吹細細香。但令無剪伐，會見拂雲長。
奉觀嚴鄭公廳事岷山沱江畫圖十韻
作者：杜甫（唐）

沱水流中座，岷山到此堂。白波吹粉壁，青嶂插雕樑。直訝杉松冷，兼疑菱荇香。雪雲虛點綴，沙草得微茫。嶺雁隨毫末，川蜺飲練光。霏紅洲蕊亂，拂黛石蘿長。暗谷非關雨，丹楓不為霜。秋成玄圃外，景物洞庭旁。繪事功殊絕，幽襟興激昂。從來謝太傅，丘壑道難忘。
晚秋陪嚴鄭公摩訶池泛舟
作者：杜甫（唐）

湍駛風醒酒，船回霧起堤。高城秋自落，雜樹晚相迷。坐觸鴛鴦起，巢傾翡翠低。莫須驚白鷺，為伴宿清溪。
初冬
作者：杜甫（唐）

垂老戎衣窄，歸休寒色深。漁舟上急水，獵火著高林。日有習池醉，愁來梁甫吟。干戈未偃息，出處遂何心。
至後
作者：杜甫（唐）

冬至至後日初長，遠在劍南思洛陽。青袍白馬有何意，愁極本憑詩遣興，詩成吟詠轉淒涼。
正月三日歸溪上有作，簡院內諸公
作者：杜甫（唐）

野外堂依竹，籬邊水向城。蟻浮仍臘味，鷗泛已春聲。藥許鄰人劚，書從稚子擎。白頭趨幕府，深覺負平生。
弊廬遣興，奉寄嚴公
作者：杜甫（唐）

野水準橋路，春沙映竹村。風輕粉蝶喜，花暖蜜蜂喧。把酒宜深酌，題詩好細論。府中瞻暇日，江上憶詞源。跡忝朝廷舊，情依節制尊。還思長者轍，恐避席為門。
春日江村五首
作者：杜甫（唐）

農務村村急，春流岸岸深。乾坤萬裡眼，時序百年心。茅屋還堪賦，桃源自可尋。艱難賤生理，飄泊到如今。迢遞來三蜀，蹉跎有六年。客身逢故舊，發興自林泉。過懶從衣結，頻遊任履穿。藩籬無限景，恣意買江天。種竹交加翠，栽桃爛熳紅。經心石鏡月，到面雪山風。赤管隨王命，銀章付老翁。豈知牙齒落，名玷薦賢中。扶病垂朱紱，歸休步紫苔。郊扉存晚計，幕府愧群材。燕外晴絲卷，鷗邊水葉開。鄰家送魚鱉，問我數能來。群盜哀王粲，中年召賈生。登樓初有作，前席竟為榮。宅入先賢傳，才高處士名。異時懷二子，春日複含情。
絕句六首
作者：杜甫（唐）

日出籬東水，雲生舍北泥。竹高鳴翡翠，沙僻舞鶤雞。藹藹花蕊亂，飛飛蜂蝶多。幽棲身懶動，客至欲如何。鑿井交棕葉，開渠斷竹根。扁舟輕褭纜，小徑曲通村。急雨捎溪足，斜暉轉樹腰。隔巢黃鳥並，翻藻白魚跳。捨下筍穿壁，庭中藤刺簷。地晴絲冉冉，江白草纖纖。江動月移石，溪虛雲傍花。鳥棲知故道，帆過宿誰家。
絕句四首
作者：杜甫（唐）

堂西長筍別開門，塹北行椒卻背村。梅熟許同朱老吃，松高擬對阮生論。欲作魚梁雲複湍，因驚四月雨聲寒。青溪先有蛟龍窟，竹石如山不敢安。兩個黃鸝鳴翠柳，一行白鷺上青天。窗含西嶺千秋雪，門泊東吳萬裡船。藥條藥甲潤青青，色過棕亭入草亭。苗滿空山慚取譽，根居隙地怯成形。
李五席送李主簿歸西臺
作者：韋應物（唐）

請告嚴程盡，西歸道路寒。欲陪鷹隼集，猶戀鶺鴒單。洛邑人全少，嵩高雪尚殘。滿臺誰不故，報我在微官。
送崔押衙相州
作者：韋應物（唐）

禮樂儒家子，英豪燕趙風。驅雞嘗理邑，走馬卻從戎。白刃千夫闢，黃金四海同。嫖姚恩顧下，諸將指揮中。別路憐芳草，歸心伴塞鴻。鄴城新騎滿，魏帝舊臺空。望闕應懷戀，遭時貴立功。萬方如已靜，何處欲輸忠。
送宣城路錄事
作者：韋應物（唐）

江上宣城郡，孤舟遠到時。雲林謝家宅，山水敬亭祠。綱紀多閑日，觀遊得賦詩。都門且盡醉，此別數年期。
送李十四山東遊
作者：韋應物（唐）

聖朝有遺逸，披膽謁至尊。豈是貿榮寵，誓將救元元。權豪非所便，書奏寢禁門。高歌長安酒，忠憤不可吞。欻來客河洛，日與靜者論。濟世翻小事，丹砂駐精魂。東遊無複系，梁楚多大蕃。高論動侯伯，疏懷脫塵喧。送君都門野，飲我林中樽。立馬望東道，白雲滿梁園。踟躕欲何贈，空是平生言。
送李二歸楚州
作者：韋應物（唐）

情人南楚別，複詠在原詩。忽此嗟岐路，還令泣素絲。風波朝夕遠，音信往來遲。好去扁舟客，青雲何處期。
送閻寀赴東川闢
作者：韋應物（唐）

冰炭俱可懷，孰雲熱與寒。何如結髮友，不得攜手歡。晨登嚴霜野，送子天一端。只承簡書命，俯仰豸角冠。上陟白雲嶠，下冥玄壑湍。離群自有託，歷險得所安。當念反窮巷，登朝成慨歎。
送令狐岫宰恩陽
作者：韋應物（唐）

大雪天地閉，群山夜來晴。居家猶苦寒，子有千里行。行行安得辭，荷此蒲璧榮。賢豪爭追攀，飲餞出西京。樽酒豈不歡，暮春自有程。離人起視日，僕禦促前徵。逶遲歲已窮，當造巴子城。和風被草木，江水日夜清。從來知善政，離別慰友生。
送馮著受李廣州署為錄事
作者：韋應物（唐）

鬱鬱楊柳枝，蕭蕭徵馬悲。送君灞陵岸，糾郡南海湄。名在翰墨場，群公正追隨。如何從此去，千里萬裡期。大海吞東南，橫嶺隔地維。建邦臨日域，溫燠禦四時。百國共臻奏，珍奇獻京師。富豪虞興戎，繩墨不易持。州伯荷天寵，還當翊丹墀。子為門下生，終始豈見遺。所願酌貪泉，心不為磷緇。上將玩國士，下以報渴饑。
送元倉曹歸廣陵
作者：韋應物（唐）

官閑得去住，告別戀音徽。舊國應無業，他鄉到是歸。楚山明月滿，淮甸夜鐘微。何處孤舟泊，遙遙心曲違。
送唐明府赴溧水
作者：韋應物（唐）

三為百里宰，已過十餘年。只歎官如舊，旋聞邑屢遷。魚鹽濱海利，薑蔗傍湖田。到此安氓俗，琴堂又晏然。
喜於廣陵拜覲家兄奉送發還池州
作者：韋應物（唐）

青青連枝樹，苒苒久別離。客遊廣陵中，俱到若有期。俯仰敘存歿，哀腸發酸悲。收情且為歡，累日不知饑。夙駕多所迫，複當還歸池。長安三千里，歲晏獨何為。南出登閶門，驚飆左右吹。所別諒非遠，要令心不怡。
送章八元秀才擢第往上都應制
作者：韋應物（唐）

決勝文場戰已酣，行應辟命複才堪。旅食不辭遊闕下，立馬欲從何處別，都門楊柳正毿毿。
送張侍禦秘書江左覲省
作者：韋應物（唐）

莫歎都門路，歸無駟馬車。繡衣猶在篋，芸閣已觀書。沃野收紅稻，長江釣白魚。晨餐亦可薦，名利慾何如。
賦得鼎門，送盧耿赴任
作者：韋應物（唐）

名因定鼎地，門對鑿龍山。水北樓臺近，城南車馬還。稍開芳野靜，欲掩暮鐘閑。去此無嗟屈，前賢尚抱關。
賦得浮雲起離色，送鄭述誠
作者：韋應物（唐）

遊子欲言去，浮雲那得知。偏能見行色，自是獨傷離。晚帶城遙暗，秋生峰尚奇。還因朔吹斷，匹馬與相隨。
餞雍聿之潞州謁李中丞
作者：韋應物（唐）

鬱鬱雨相遇，出門草青青。酒酣拔劍舞，慷慨送子行。驅馬涉大河，日暮懷洛京。前登太行路，志士亦未平。薄遊五府都，高步振英聲。主人才且賢，重士百金輕。絲竹促飛觴，夜宴達晨星。娛樂易淹暮，諒在執高情。
上東門會送李幼舉南遊徐方
作者：韋應物（唐）

離弦既罷彈，樽酒亦已闌。聽我歌一曲，南徐在雲端。雲端雖雲邈，行路本非難。諸侯皆愛才，公子遠結歡。濟濟都門宴，將去複盤桓。令姿何昂昂，良馬遠遊冠。意氣且為別，由來非所歎。
送洛陽韓丞東遊
作者：韋應物（唐）

仙鳥何飄颻，綠衣翠為襟。顧我差池羽，咬咬懷好音。徘徊洛陽中，遊戲清川潯。神交不在結，歡愛自中心。駕言忽徂徵，雲路邈且深。朝遊尚同啄，夕息當異林。出餞宿東郊，列筵屬城陰。舉酒欲為樂，憂懷方沉沉。
送鄭長源
作者：韋應物（唐）

少年一相見，飛轡河洛間。歡遊不知罷，中路忽言還。泠泠鶤弦哀，悄悄冬夜閑。丈夫雖耿介，遠別多苦顏。君行拜高堂，速駕難久攀。雞鳴儔侶發，朔雪滿河關。須臾在今夕，樽酌且迴圈。
送李儋
作者：韋應物（唐）

別離何從生，乃在親愛中。反念行路子，拂衣自西東。日昃不留宴，嚴車出崇墉。行遊非所樂，端憂道未通。春野百卉發，清川思無窮。芳時坐離散，世事誰可同。歸當掩重關，默默想音容。
賦得暮雨，送李胄
作者：韋應物（唐）

楚江微雨裡，建業暮鐘時。漠漠帆來重，冥冥鳥去遲。海門深不見，浦樹遠含滋。相送情無限，沾襟比散絲。
留別洛京親友
作者：韋應物（唐）

握手出都門，駕言適京師。豈不懷舊廬，惆悵與子辭。麗日坐高閣，清觴宴華池。昨遊倏已過，後遇良未知。念結路方永，歲陰野無暉。單車我當前，暮雪子獨歸。臨流一相望，零淚忽沾衣。
賦得沙際路，送從叔象
作者：韋應物（唐）

獨樹沙邊人跡稀，欲行愁遠暮鐘時。野泉幾處侵應盡，不遇山僧知問誰。
送榆次林明府
作者：韋應物（唐）

無嗟千里遠，亦是宰王畿。策馬雨中去，逢人關外稀。邑傳榆石在，路繞晉山微。別思方蕭索，新秋一葉飛。
雜言送黎六郎
作者：韋應物（唐）

冰壺見底未為清，少年如玉有詩名。聞話嵩峰多野寺，河南庭下拜府君，陽城歸路山氛氳。山氛氳，長不見。釣臺水淥荷已生，少姨廟寒花始遍。縣閑吏傲與塵隔，
天長寺上方別子西有道
作者：韋應物（唐）

假邑非拙素，況乃別伊人。聊登釋氏居，攜手戀茲晨。高曠出塵表，逍遙滌心神。青山對芳苑，列樹繞通津。車馬無時絕，行子倦風塵。今當遵往路，佇立欲何申。唯持貞白志，以慰心所親。
送黎六郎赴陽翟少府
作者：韋應物（唐）

試吏向嵩陽，春山躑躅芳。腰垂新綬色，衣滿舊芸香。喬樹別時綠，客程關外長。只應傳善政，日夕慰高堂。
送別覃孝廉
作者：韋應物（唐）

思親自當去，不第未蹉跎。家住青山下，門前芳草多。秭歸通遠徼，巫峽注驚波。州舉年年事，還期複幾何。
送開封盧少府
作者：韋應物（唐）

雄藩車馬地，作尉有光輝。滿席賓常侍，闐街燭夜歸。關河征旆遠，煙樹夕陽微。到處無留滯，梁園花欲稀。
送槐廣落第歸揚州
作者：韋應物（唐）

下第常稱屈，少年心獨輕。拜親歸海畔，似舅得詩名。晚對青山別，遙尋芳草行。還期應不遠，寒露濕蕪城。
送汾城王主簿
作者：韋應物（唐）

少年初帶印，汾上又經過。芳草歸時遍，情人故郡多。禁鐘春雨細，宮樹野煙和。相望東橋別，微風起夕波。
送澠池崔主簿
作者：韋應物（唐）

邑帶洛陽道，年年應此行。當時匹馬客，今日縣人迎。暮雨投關郡，春風別帝城。東西殊不遠，朝夕待佳聲。
送顏司議使蜀訪圖書
作者：韋應物（唐）

軺駕一封急，蜀門千嶺曛。詎分江轉字，但見路緣雲。山館夜聽雨，秋猿獨叫群。無為久留滯，聖主待遺文。
奉送從兄宰晉陵
作者：韋應物（唐）

東郊暮草歇，千里夏雲生。立馬愁將夕，看山獨送行。依微吳苑樹，迢遞晉陵城。慰此斷行別，邑人多頌聲。
贈別河南李功曹
作者：韋應物（唐）

耿耿抱私戚，寥寥獨掩扉。臨觴自不飲，況與故人違。故人方琢磨，瑰朗代所稀。憲禮更右職，文翰灑天機。聿來自東山，群彥仰餘輝。談笑取高第，綰綬即言歸。洛都遊燕地，千里及芳菲。今朝章臺別，楊柳亦依依。雲霞未改色，山川猶夕暉。忽複不相見，心思亂霏霏。
送五經趙隨登科授廣德尉
作者：韋應物（唐）

明經有清秩，當在石渠中。獨往宣城郡，高齋謁謝公。寒原正蕪漫，夕鳥自西東。秋日不堪別，淒淒多朔風。
宴別幼遐與君貺兄弟
作者：韋應物（唐）

乖闕意方弭，安知忽來翔。累日重歡宴，一旦複離傷。置酒慰茲夕，秉燭坐華堂。契闊未及展，晨星出東方。徵人慘已辭，車馬儼成裝。我懷自無歡，原野滿春光。群水含時澤，野雉鳴朝陽。平生有壯志，不覺淚沾裳。況自守空宇，日夕但彷徨。
送宣州周錄事
作者：韋應物（唐）

清時重儒士，糾郡屬伊人。薄遊長安中，始得一交親。英豪若雲集，餞別塞城闉。高駕臨長路，日夕起風塵。方念清宵宴，已度芳林春。從茲一分手，緬邈吳與秦。但睹年運駛，安知後會因。唯當存令德，可以解悁勤。
謝櫟陽令歸西郊，贈別諸友生
作者：韋應物（唐）

結髮仕州縣，蹉跎在文墨。徒有排雲心，何由生羽翼。幸遭明盛日，萬物蒙生植。獨此抱微痾，頹然謝斯職。世道方荏苒，郊園思偃息。為歡日已延，君子情未極。馳觴忽雲晏，高論良難測。遊步清都宮，迎風嘉樹側。晨起西郊道，原野分黍稷。自樂陶唐人，服勤在微力。佇君列丹陛，出處兩為得。
送端東行
作者：韋應物（唐）

世承清白遺，躬服古人言。從官俱守道，歸來共閉門。驅車何處去，暮雪滿平原。
送姚孫還河中
作者：韋應物（唐）

上國旅遊罷，故園生事微。風塵滿路起，行人何處歸。留思芳樹飲，惜別暮春暉。幾日投關郡，河山對掩扉。
始除尚書郎，別善福精舍
作者：韋應物（唐）

簡略非世器，委身同草木。逍遙精舍居，飲酒自為足。累日曾一櫛，對書常懶讀。社臘會高年，山川恣遊矚。明世方選士，中朝懸美祿。除書忽到門，冠帶便拘束。愧忝郎署跡，謬蒙君子錄。俯仰垂華纓，飄颻翔輕轂。行將親愛別，戀此西澗曲。遠峰明夕川，夏雨生眾綠。迅風飄野路，回首不遑宿。明晨下煙閣，白雲在幽谷。
送常侍禦卻使西蕃
作者：韋應物（唐）

歸奏聖朝行萬裡，卻銜天詔報蕃臣。本是諸生守文墨，此去多應收故地，甯辭沙塞往來頻。
送郗詹事
作者：韋應物（唐）

聖朝列群彥，穆穆佐休明。君子獨知止，懸車守國程。忠良信舊德，文學播英聲。既獲天爵美，況將齒位並。書奏蒙省察，命駕乃東徵。皇恩賜印綬，歸為田裡榮。朝野同稱歎，園綺鬱齊名。長衢軒蓋集，飲餞出西京。時屬春陽節，草木已含英。洛川當盛宴，斯焉為達生。
送蘇評事
作者：韋應物（唐）

季弟仕譙都，元兄坐蘭省。言訪始忻忻，念離當耿耿。嵯峨夏雲起，迢遞山川永。登高望去塵，紛思終難整。
送李侍禦益赴幽州幕
作者：韋應物（唐）

二十揮篇翰，三十窮典墳。闢書五府至，名為四海聞。始從車騎幕，今赴嫖姚軍。契闊晚相遇，草戚遽離群。悠悠行子遠，眇眇川途分。登高望燕代，日夕生夏雲。司徒擁精甲，誓將除國氛。儒生幸持斧，可以佐功勳。無言羽書急，坐闕相思文。
自尚書郎出為滁州刺史
作者：韋應物（唐）

少年不遠仕，秉笏東西京。中歲守淮郡，奉命乃徵行。素慚省閣姿，況忝符竹榮。效愚方此始，顧私豈獲並。徘徊親交戀，愴悢昆友情。日暮風雪起，我去子還城。登途建隼旟，勒駕望承明。雲臺煥中天，龍闕鬱上徵。晨興奉早朝，玉露沾華纓。一朝從此去，服膺理庶甿。皇恩倘歲月，歸服廁群英。
送元錫、楊淩
作者：韋應物（唐）

荒林翳山郭，積水成秋晦。端居意自違，況別親與愛。歡筵慊未足，離燈悄已對。還當掩郡閣，佇君方此會。
送楊氏女
作者：韋應物（唐）

永日方慼慼，出門複悠悠。女子今有行，大江溯輕舟。爾輩況無恃，撫念益慈柔。幼為長所育，兩別泣不休。對此結中腸，義往難複留。自小闕內訓，事姑貽我憂。賴茲託令門，仁恤庶無尤。貧儉誠所尚，資從豈待周。孝恭遵婦道，容止順其猷。別離在今晨，見爾當何秋。居閑始自遣，臨感忽難收。歸來視幼女，零淚緣纓流。
送中弟
作者：韋應物（唐）

秋風入疏戶，離人起晨朝。山郡多風雨，西樓更蕭條。嗟予淮海老，送子關河遙。同來不同去，沉憂寧複消。
寄別李儋
作者：韋應物（唐）

首戴惠文冠，心有決勝籌。翩翩四五騎，結束向並州。名在相公幕，丘山恩未酬。妻子不及顧，親友安得留。宿昔同文翰，交分共綢繆。忽枉別離劄，涕淚一交流。遠郡臥殘疾，涼氣滿西樓。想子臨長路，時當淮海秋。
送倉部蕭員外院長存
作者：韋應物（唐）

襆被蹉跎老江國，情人邂逅此相逢。不隨鴛鷺朝天去，遙想蓬萊臺閣重。
送王校書
作者：韋應物（唐）

同宿高齋換時節，共看移石複栽杉。送君江浦已惆悵，更上西樓看遠帆。
送丘員外還山
作者：韋應物（唐）

長棲白雲表，暫訪高齋宿。還辭郡邑喧，歸泛松江淥。結茅隱蒼嶺，伐薪響深谷。同是山中人，不知往來躅。靈芝非庭草，遼鶴委池鶩。終當署裡門，一表高陽族。
重送丘二十二還臨平山居
作者：韋應物（唐）

歲中始再覯，方來又解攜。才留野艇語，已憶故山棲。幽澗人夜汲，深林鳥長啼。還持郡齋酒，慰子霜露淒。
送鄭端公弟移院常州
作者：韋應物（唐）

時瞻憲臣重，禮為內兄全。公程儻見責，私愛信不愆。況昔陪朝列，今茲俱海壖。清觴方對酌，天書忽告遷。豈徒咫尺地，使我心思綿。應當自此始，歸拜雲臺前。
送房杭州
作者：韋應物（唐）

專城未四十，暫謫豈蹉跎。風雨吳門夜，惻愴別情多。
送陸侍禦還越
作者：韋應物（唐）

居藩久不樂，遇子聊一欣。英聲頗籍甚，交闢乃時珍。繡衣過舊裡，驄馬輝四鄰。敬恭尊郡守，箋簡具州民。謬忝誠所愧，思懷方見申。置榻宿清夜，加籩宴良辰。遵途還盛府，行舫繞長津。自有賢方伯，得此文翰賓。
聽江笛送陸侍禦
作者：韋應物（唐）

遠聽江上笛，臨觴一送君。還愁獨宿夜，更向郡齋聞。
送丘員外歸山居
作者：韋應物（唐）

郡閣始嘉宴，青山憶舊居。為君量革履，且願住藍輿。
送崔叔清遊越
作者：韋應物（唐）

忘茲適越意，愛我郡齋幽。野情豈好謁，詩興一相留。遠水帶寒樹，閶門望去舟。方伯憐文士，無為成滯遊。
送雲陽鄒儒立少府侍奉還京師
作者：韋應物（唐）

建中即藩守，天寶為侍臣。曆觀兩都士，多閱諸侯人。鄒生乃後來，英俊亦罕倫。為文頗瑰麗，稟度自貞醇。甲科推令名，延閣播芳塵。再命趨王畿，請告奉慈親。一鐘信榮祿，可以展歡欣。昆弟俱時秀，長衢當自伸。聊從郡閣暇，美此時景新。方將極娛宴，已複及離晨。省署慚再入，江海綿十春。今日閶門路，握手子歸秦。
送豆盧策秀才
作者：韋應物（唐）

歲交冰未泮，地卑海氣昏。子有京師遊，始發吳閶門。新黃含遠林，微綠生陳根。詩人感時節，行道當憂煩。古來濩落者，俱不事田園。文如金石韻，豈乏知音言。方辭郡齋榻，為酌離亭樽。無為倦羈旅，一去高飛翻。
送王卿
作者：韋應物（唐）

別酌春林啼鳥稀，雙旌背日晚風吹。卻憶回來花已盡，東郊立馬望城池。
送劉評事
作者：韋應物（唐）

聲華滿京洛，藻翰發陽春。未遂鵷鴻舉，尚為江海賓。吳中高宴罷，西上一遊秦。已想函關道，遊子冒風塵。籠禽羨歸翼，遠守懷交親。況複歲雲暮，凜凜冰霜辰。旭霽開郡閣，寵餞集文人。洞庭摘朱實，松江獻白鱗。丈夫豈恨別，一酌且歡忻。
送雷監赴闕庭
作者：韋應物（唐）

才大無不備，出入為時須。雄藩精理行，秘府擢文儒。詔書忽已至，焉得久踟躕。方舟趁朝謁，觀者盈路衢。廣筵列眾賓，送爵無停迂。攀餞誠愴恨，賀榮且歡娛。長陪柏梁宴，日向丹墀趨。時方重右職，蹉跎獨海隅。
送秦系赴潤州
作者：韋應物（唐）

近作新婚鑷白髯，長懷舊卷映藍衫。更欲攜君虎丘寺，不知方伯望征帆。
送孫徵赴雲中
作者：韋應物（唐）

黃驄少年舞雙戟，目視旁人皆辟易。百戰曾誇隴上兒，敲石軍中傳夜火，斧冰河畔汲朝漿。前鋒直指陰山外，
津亭
作者：胡宿（唐）

津亭欲闋戒棠舟，五兩風來不暫留。西北浮雲連魏闕，平樂舊歡收不得，更憑飛夢到瀛洲。
古別
作者：胡宿（唐）

長道何年祖軷休，風帆不斷嶽陽樓。佳人挾瑟漳河曉，至今長樂坡前水，不啻秦人怨隴頭。
塞上
作者：胡宿（唐）

漢家神箭定天山，煙火相望萬裡間。契利請盟金匕酒，五餌已行王道勝，絕無刁鬥至闐顏。
寄昭潭王中立
作者：胡宿（唐）

高弦一弄武陵深，六幕天空萬裡心。吳苑歌驪成久別，莫上孤城頻送目，浮雲西北是家林。
雪
作者：胡宿（唐）

屏翳驅雲結夜陰，素花飄墜惡氛沈。色欺曹國麻衣淺，日高獨擁鸘裘臥，誰乞長安取酒金。
沖虛觀
作者：胡宿（唐）

五粒青松護翠苔，石門岑寂斷纖埃。水浮花片知仙路，馳煙未勒山亭字，可是英靈許再來。
淮南發運趙邢州被詔歸闕
作者：胡宿（唐）

天臺封詔紫泥馨，馬首前瞻北斗城。人在函關先望氣，正是兩宮裁化日，百金雙璧拜虞卿。
天街曉望
作者：胡宿（唐）

長樂才聞一叩鐘，百官初謁未央宮。金波穆穆沙堤月，嗟餘索米無人問，行避霜臺禦史驄。
淮南王
作者：胡宿（唐）

貪鑄金錢盜寫符，何曾七國戒前車。長生不待爐中藥，雲中雞犬無訊息，麥秀漸漸遍故墟。
趙宗道歸輦下
作者：胡宿（唐）

沿牒相逢楚水湄，竹林文酒此攀嵇。半氈未暖還傷別，明年四月秦關到，洗眼揚州看馬蹄。
憶薦福寺牡丹
作者：胡宿（唐）

十日春風隔翠岑，只應繁朵自成陰。樽前可要人頹玉，雕盤分篸何由得，空作西州擁鼻吟。
次韻和朱況雨中之什
作者：胡宿（唐）

蒼野迷雲黯不歸，遠風吹雨入巖扉。石床潤極琴絲緩，憂花惜月長如此，爭得東陽病骨肥。
感舊
作者：胡宿（唐）

千里青雲未致身，馬蹄空踏幾年塵。曾迷玉洞花光老，塢中橫笛偏多感，一涕闌幹白角巾。
城南
作者：胡宿（唐）

昨夜輕陰結夕霏，城南十裡有香泥。初聞山鳥驚新哢，羅敷正苦桑蠶事，惆悵南來五馬蹄。
早夏
作者：胡宿（唐）

井轄投多思不禁，密垂珠箔晝沉沉。睡驚燕語頻移枕，一春酒費知多少，探盡囊中換賦金。
侯家
作者：胡宿（唐）

洞戶春遲漏箭長，短轅初返雒陽傍。彩雲按曲青岑醴，宴殘紅燭長庚爛，還促朝珂謁未央。
函谷關
作者：胡宿（唐）

天開函穀壯關中，萬古驚塵向此空。望氣竟能知老子，符命已歸如掌地，一丸曾誤隗王東。
殘花
作者：胡宿（唐）

雨壓殘紅一夜凋，曉來簾外正飄搖。數枝翠葉空相對，愁將玉笛傳遺恨，苦被芳風透綺寮。
次韻徐爽見寄
作者：胡宿（唐）

五兩青絲帝渥深，平時可敢歎英沈。侏儒自是長三尺，年來想見瓊枝色，久夢蘧蘧到竹林。
華清宮
作者：杜常（唐）

行盡江南數十程，曉星殘月入華清。朝元閣上西風急，都入長楊作雨聲。
題文川村居
作者：滕白（唐）

種茶巖接紅霞塢，灌稻泉生白石根。皤腹老翁眉似雪，海棠花下戲兒孫。
燕
作者：滕白（唐）

短羽新來別海陽，真珠高卷語雕樑。佳人未必全聽爾，正把金針繡鳳凰。
題嚴君觀
作者：王巖（唐）

寒雲古木罩星臺，凡骨仙蹤信可哀。二十年前曾此到，一千年內未歸來。
山中有所思
作者：王巖（唐）

零零夜雨漬愁根，觸物傷離好斷魂。莫怪杜鵑飛去盡，紫微花裡有啼猿。
燕
作者：王巖（唐）

一巢功績破春光，絮落花殘兩翅狂。月樹風枝不棲去，強來言語泥雕樑。
貧女
作者：王巖（唐）

難把菱花照素顏，試臨春水插花看。木蘭船上游春子，笑把荊釵下遠灘。
杪春寄友人
作者：王巖（唐）

何處相逢萬事忙，卓家樓上百淘香。明朝漸近山僧寺，更為殘花醉一場。
回舊山
作者：王巖（唐）

庾家樓上謝家池，處處風煙少舊知。明日落花誰共醉，野溪猿鳥恨歸遲。
走筆追王內丘
作者：盧仝（唐）

自識夫子面，便獲夫子心。夫子一啟顏，義重千黃金。平原孟嘗骨已土，始有夫子堪知音。忽然夫子不語，不如對此景，含笑傾金罍。莫問四肢暢，暫取眉頭開。絃琴待夫子，夫子來不來。
思君吟寄□□生
作者：盧仝（唐）

我思君兮河之壖。我為河中之泉，君為河中之青天。天青青，泉泠泠。泉含青天天隔泉，我思君兮心亦然。心亦然，此心複在天之側。我心為風兮淅淅，
將歸山招冰僧
作者：盧仝（唐）

買得一片田，濟源花洞前。千里石壁坼，一條流泌泉。青松盤樛枝，森森上插青冥天。枝上有□猿，欲結塵外交，苦無塵外骨。泌泉有冰公，心靜見真佛。可結塵外交，佔此松與月。
酬願公雪中見寄
作者：盧仝（唐）

積雪三十日，車馬路不通。貧病交親絕，想憶唯願公。春鳩報春歸，苦寒生暗風。簷乳墮懸玉，日腳浮輕紅。梅柳意卻活，園圃冰始融。更候四體好，方可到寺中。
苦雪寄退之
作者：盧仝（唐）

天王二月行時令，白銀作雪漫天涯。山人門前遍受賜，山人屋中凍欲死，千樹萬樹飛春花。菜頭出土膠入地，病妻煙眼淚滴滴，饑嬰哭乳聲呶呶。市頭博米不用物，天眼高開欺草芽，我死未肯興歎嗟。但恨口中無酒氣，聖明有道□命漢，可得再見朝日耶。柴門沒脛晝不掃，
寄贈含曦上人
作者：盧仝（唐）

楞伽大師兄，誇曦識道理。破鎖推玄關，高辯果難揣。論語老莊易，搜尋通神鬼。起信中百門，敲骨得佛髓。此外雜經律，泛讀一萬紙。高殿排名僧，執卷坐累累。化物自一心，三教齊發起。隨鐘嚼宮商，滿口文字美。商賈女郎輩，不曾道生死。縱遇強禮拜，雅語不露齒。劈破天地來，節義可屈指。季展即此僧，孤立無依倚。近來愛作詩，新奇頗煩委。忽忽造古格，削盡俗綺靡。假如慵裹頭，但勤讀書史。切磋並工夫，休遠不可比。憐僧無遠□，信佛殘未已。貌古饒風情，清論興亹亹。訪餘十數度，相去三五裡。見時心亦喜，不見心亦喜。見時談謔樂，四座盡角嘴。不見養天和，無人聒人耳。昨朝披雪來，面色赤靴靴。封灶養黃金，許割方寸匕。泥丸佛□教，怛化莊亦恥。未達不敢嘗，孔子疑季子。藥成必分餘，餘必投泥裡。不如向陽堂，撥醅泛浮蟻。麴米本無愆，酒成是法水。行道不見心，毀譽徒雲爾。雪晴天氣和，日光弄梅李。春鳥嬌關關，春風醉旎旎。道上正無塵，人家有花卉。高僧有拄杖，願得數覯止。
聽蕭君姬人彈琴
作者：盧仝（唐）

彈琴人似膝上琴，聽琴人似匣中弦。二物各一處，初時天山之外飛白雪，漸漸萬丈澗底生流泉。風梅花落輕揚揚，十指乾淨聲涓涓。昭君可惜嫁單於，關山險隔一萬裡，顏色錯漠生風煙。形魄散逐五音盡，金尊湛湛夜沉沉，餘音疊發清聯綿。主人醉盈有得色，拂衣屢命請中廢，月照書窗歸獨眠。
蜻蜓歌
作者：盧仝（唐）

黃河中流日影斜，水天一色無津涯，處處驚波噴流飛雪花。篙工楫師力且武，進寸退尺莫能度。吾甚懼。念汝小蟲子，不學汝無端小蟲子，葉葉水上無一事，忽遭風雨水中死。
出山作
作者：盧仝（唐）

出山忘掩山門路，釣竿插在枯桑樹。當時只有鳥窺窬，
寄崔柳州
作者：盧仝（唐）

使者立取書，疊紙生百憂。使君若不信，他時看白頭。三百六十州，克情惟柳州。柳州蠻天末，鄙夫嵩之幽。花落隴水頭，各自東西流。凜凜長相逐，為謝池上鷗。
贈稚禪師
作者：盧仝（唐）

春風滿禪院，師獨坐南軒。萬化見中盡，始覺靜性尊。我來契平生，目擊道自存。與師不動遊，遊此無跡門。
送好約法師歸江南
作者：盧仝（唐）

杯度度一身，法度度萬民。為報江南三二日，
蕭二十三赴歙州婚期二首
作者：盧仝（唐）

淮上客情殊冷落，蠻方春早客何如。相思莫道無來使，回雁峰前好寄書。南方山水生時興，教有新詩得寄餘。路帶長安迢遞急，多應不逐使君書。
掩關銘
作者：盧仝（唐）

蛇毒毒有形，藥毒毒有名。人毒毒在心，對面如弟兄。美言不可聽，深於千丈坑。不如掩關坐，幽鳥時一聲。
逢病軍人
作者：盧仝（唐）

行多有病住無糧，萬裡還鄉未到鄉。蓬鬢哀吟古城下，不堪秋氣入金瘡。
山中
作者：盧仝（唐）

饑拾松花渴飲泉，偶從山後到山前。陽坡軟草厚如織，困與鹿麛相伴眠。
除夜
作者：盧仝（唐）

衰殘歸未遂，寂寞此宵情。舊國餘千里，新年隔數更。寒猶近北峭，風漸向東生。惟見長安陌，晨鐘度火城。殷勤惜此夜，此夜在逡巡。燭盡年還別，雞鳴老更新。儺聲方去病，酒色已迎春。明日持杯處，誰為最後人。
金銅仙人辭漢歌
作者：李賀（唐）

茂陵劉郎秋風客，夜聞馬嘶曉無跡。畫欄桂樹懸秋香，空將漢月出宮門，憶君清淚如鉛水。衰蘭送客鹹陽道，
古悠悠行
作者：李賀（唐）

白景歸西山，碧華上迢迢。今古何處盡，千歲隨風飄。海沙變成石，魚沫吹秦橋。空光遠流浪，銅柱從年消。
黃頭郎
作者：李賀（唐）

黃頭郎，撈攏去不歸。南浦芙蓉影，愁紅獨自垂。水弄湘娥佩，竹啼山露月。玉瑟調青門，石雲濕黃葛。沙上蘼蕪花，秋風已先發。好持掃羅薦，香出鴛鴦熱。
馬詩二十三首
作者：李賀（唐）

龍脊貼連錢，銀蹄白踏煙。無人織錦韂，誰為鑄金鞭。臘月草根甜，天街雪似鹽。未知口硬軟，先擬蒺藜銜。忽憶周天子，驅車上玉山。鳴騶辭鳳苑，赤驥最承恩。此馬非凡馬，房星本是星。向前敲瘦骨，猶自帶銅聲。大漠山如雪，燕山月似鉤。何當金絡腦，快走踏清秋。饑臥骨查牙，粗毛刺破花。鬣焦硃色落，發斷鋸長麻。西母酒將闌，東王飯已幹。君王若燕去，誰為拽車轅。赤兔無人用，當須呂布騎。吾聞果下馬，羈策任蠻兒。飂叔去匆匆，如今不豢龍。夜來霜壓棧，駿骨折西風。催榜渡烏江，神騅泣向風。君王今解劍，何處逐英雄。內馬賜宮人，銀韉刺騏驎。午時鹽阪上，蹭蹬溘風塵。批竹初攢耳，桃花未上身。他時須攪陣，牽去借將軍。寶玦誰家子，長聞俠骨香。堆金買駿骨，將送楚襄王。香襆赭羅新，盤龍蹙鐙鱗。回看南陌上，誰道不逢春。不從桓公獵，何能伏虎威。一朝溝隴出，看取拂雲飛。唐劍斬隋公，拳毛屬太宗。莫嫌金甲重，且去捉旋風。白鐵剉青禾，砧間落細莎。世人憐小頸，金埒畏長牙。伯樂向前看，旋毛在腹間。只今掊白草，何日驀青山。蕭寺馱經馬，元從竺國來。空知有善相，不解走章臺。重圍如燕尾，寶劍似魚腸。欲求千里腳，先採眼中光。暫系騰黃馬，仙人上彩樓。須鞭玉勒吏，何事謫高州。汗血到王家，隨鸞撼玉珂。少君騎海上，人見是青騾。武帝愛神仙，燒金得紫煙。廄中皆肉馬，不解上青天。
申鬍子觱篥歌
作者：李賀（唐）

顏熱感君酒，含嚼蘆中聲。花娘篸綏妥，休睡芙蓉屏。誰截太平管，列點排空星。直貫開花風，天上驅雲行。今夕歲華落，令人惜平生。心事如波濤，中坐時時驚。朔客騎白馬，劍弝懸蘭纓。俊健如生猱，肯拾蓬中螢。
老夫採玉歌
作者：李賀（唐）

採玉採玉須水碧，琢作步搖徒好色。老夫饑寒龍為愁，藍溪之水厭生人，身死千年恨溪水。斜山柏風雨如嘯，
傷心行
作者：李賀（唐）

咽咽學楚吟，病骨傷幽素。秋姿白髮生，木葉啼風雨。燈青蘭膏歇，落照飛蛾舞。古壁生凝塵，羈魂夢中語。
湖中曲
作者：李賀（唐）

長眉越沙採蘭若，桂葉水葓春漠漠。橫船醉眠白晝閑，蜀紙封巾報雲鬢，晚漏壺中水淋盡。
黃家洞
作者：李賀（唐）

雀步蹙沙聲促促，四尺角弓青石鏃。黑幡三點銅鼓鳴，山潭晚霧吟白鼉，竹蛇飛蠹射金沙。閑驅竹馬緩歸家，
屏風曲
作者：李賀（唐）

蝶棲石竹銀交關，水凝綠鴨琉璃錢。團回六曲抱膏蘭，月風吹露屏外寒，城上烏啼楚女眠。
南山田中行
作者：李賀（唐）

秋野明，秋風白，塘水漻漻蟲嘖嘖。雲根苔蘚山上石，石脈水流泉滴沙，鬼燈如漆點松花。